ফের লকআপে বন্দিমৃত্যু। একই দিনে মেটিয়াবুরুজ এবং  নিউ বারাকপুর থানায় দু-দুটি বন্দি মৃত্যুর ঘটনা ঘটল। দু'ক্ষেত্রেই চুরির ঘটনায় ধৃত বন্দির ঝুলন্ত দেহ উদ্ধার হয়েছে।
 নিজস্ব প্রতিবেদন : ফের লকআপে বন্দিমৃত্যু। একই দিনে মেটিয়াবুরুজ এবং  নিউ বারাকপুর থানায় দু-দুটি বন্দি মৃত্যুর ঘটনা ঘটল। দু'ক্ষেত্রেই চুরির ঘটনায় ধৃত বন্দির ঝুলন্ত দেহ উদ্ধার হয়েছে। গয়না চুরির ঘটনায় মঙ্গলবার রকিবুলকে আটক করে মেটিয়াবুরুজ থানায় নিয়ে আসে পুলিস। থানার দোতলার ঘরে চলে জিজ্ঞাসাবাদ। ঘণ্টাখানেক পরে ওই ঘর থেকেই রকিবুলের ঝুলন্ত দেহ উদ্ধার হয়। এসএসকেএমে নিয়ে গেলে মৃত ঘোষণা করেন চিকিত্সকরা। ঘটনার পূর্ণাঙ্গ তদন্তের আশ্বাস দিয়েছেন ডিসি পোর্ট সৈয়দ ওয়াকার রাজা। আরও পড়ুন, "সরকার সব সুবিধা দিলেও কাজ হয়নি কেন?" , কড়া ধমক মমতার
 
মেটিয়াবুরুজের পর লক আপে বন্দি মৃত্যু নিউবারাকপুরেও। নিউ বারাকপুরের সুদর্শন সরকারকে চুরির অভিযোগে গ্রেফতার করেছিল পুলিস। নিউবারাকপুর থানার লকআপে উদ্ধার হয় তাঁর ঝুলন্ত দেহ। পুলিসের দাবি গলায় ফাঁস দিয়ে আত্মঘাতী হয়েছেন সুদর্শন।  দুটি ঘটনাতেই বিতর্ক দানা বেঁধেছে।